A KÖZSZOLGÁLATI TÖRVÉNYSZÉK VÉGZÉSE (első tanács)
2007. október 19.
F‑23/07. sz. ügy
M
kontra
Európai Gyógyszerügynökség (EMEA)
„Közszolgálat – Tisztviselők – Rokkantság – Rokkantsági bizottság – Az összehívás megtagadása – Nyilvánvaló elfogadhatatlanság”
Tárgy: Az EK 236. cikk és az EA 152. cikk alapján benyújtott kereset, amelyben M. az EMEA 2006. október 25‑i, a felperes rokkantsági
bizottság összehívása iránti kérelmét elutasító határozatának, valamint az EMEA 2007. január 31‑i, a felperes kártérítési
kérelmét elutasító határozatának megsemmisítését kéri.
Határozat: A Közszolgálati Törvényszék a keresetet – mint elfogadhatatlant – elutasítja. A felek maguk viselik saját költségeiket.
Összefoglaló
1.      Tisztviselők – Kereset – Sérelmet okozó aktus – Az eredeti határozat álláspontját megismétlő határozat – Pusztán megerősítő
aktus – Elfogadhatatlanság
(Személyzeti szabályzat, 90. és 91. cikk)
2.      Tisztviselők – Kereset – Nem határidőben előterjesztett megsemmisítés iránti kereset – Azonos eredményre irányuló kártérítési
kereset – Elfogadhatatlanság
(Személyzeti szabályzat, 90. és 91. cikk)
1.      Pusztán megerősítő aktusnak és nem a keresetindítási határidő újbóli megindítását eredményező új határozatnak minősül az a
határozat, amelyben az adminisztráció az érintett tisztviselő egészségi állapota megváltozásának hiányában arra szorítkozik,
hogy ismételten megtagadja a rokkantsági bizottság összehívását, még akkor is, ha ezt a határozatot egy olyan orvosi jelentés
alapján hozták, amely az adminisztráció eredeti állásfoglalásának idején nem állt rendelkezésre.
(lásd a 40. és 43. pontot)
Hivatkozás:
a Bíróság 214/85. sz., Gherardi Dandolo kontra Bizottság ügyben 1987. május 20‑án hozott ítéletének (EBHT 1987., 2163. o.)
15–17. pontja.
2.      Elfogadhatatlan az a kártérítési kérelem, amelynek útján a tisztviselő ugyanazt az eredményt kívánja elérni, amellyel a megsemmisítés
iránti kereset sikeressége is járhatott volna, azonban ezt a keresetet nem terjesztette elő megfelelő időben. Ha a tisztviselő
nem a személyzeti szabályzat 90. és 91. cikkében szereplő határidőkön belül indította meg a neki állítólagosan sérelmet okozó
jogi aktus megsemmisítése iránti keresetet, nem orvosolhatja e mulasztást – a maga számára új keresetindítási határidőt kialakítva –,
az e jogi aktussal okozott kár megtérítése iránti kérelemmel.
(lásd a 45. pontot)
Hivatkozás:
a Bíróság 346/87. sz., Bossi kontra Bizottság ügyben 1989. február 14‑én hozott ítéletének (EBHT 1989., 303. o.) 32. pontja;
az Elsőfokú Bíróság T‑20/92. sz., Moat kontra Bizottság ügyben 1993. július 13‑án hozott ítéletének (EBHT 1993., II‑799. o.)
46. pontja; T‑147/04. sz., Ross kontra Bizottság ügyben 2005. június 28‑án hozott végzésének (EBHT‑KSZ 2005., I‑A‑171. o.
és II‑771. o.) 48. pontja.